Budapest 2017. február 10.

Sajtóközlemény

**A HB REAVIS WELL MINŐSÍTÉST KÍVÁN SZEREZNI HÁROM ÉPÜLETÉRE**

**SZLOVÁKIÁBAN ÉS CSEHORSZÁGBAN**

**A HB Reavis nemzetközi ingatlanfejlesztő vállalat bejelentette, hogy három kereskedelmi projektje számára WELL minősítést kíván szerezni az International WELL Building Institute™ (IWBI™) minősítőn és annak WELL Building Standard™ (WELL) rendszerén keresztül. Ez az első olyan épületminősítő rendszer, amely az épített környezet révén szeretné javítani az emberek egészségét és jóllétét.**

A minősítés megszerzésével a HB Reavis tovább kívánja erősíteni elkötelezettségét az emberi egészség és jóllét iránt az épületek tervezésében, építésében és működtetésében. Az új, úttörő épületminősítési programba a következő projektek kerültek be:

* A pozsonyi **Twin City Tower** épületét WELL Core & Shell (szerkezetkész) minősítésre jelölték
* A pozsonyi **Twin City C épületében található HB Reavis irodát** New and Existing Interiors (új és meglévő belső terek) minősítésre jelölték
* A prágai **Vinohradska utcai irodaházat** WELL Core & Shell (szerkezetkész) minősítésre jelölték

*„Az épületek jelentősen befolyásolják az emberek életminőségét, jóllétét és egészségét. Különösen ma, amikor komoly harc folyik a tehetségekért, elengedhetetlen, hogy a cégek olyan munkahelyeket biztosítsanak, amelyek hozzájárulnak munkatársaik jó közérzetéhez és produktivitásához” ‒* mondta Peter Ceresnik, a HB Reavis bérbeadási csoportjának igazgatója. *„A jóllétet az egészséges munkahelyi élet alapvető elemének tartjuk. Hiszünk abban, hogy ha kiváló minőségű épített környezetet biztosítunk,*
*hozzájárulunk ügyfeleink üzleti sikerének növekedéséhez azáltal, hogy munkatársaik egészségesebbek, elégedettebbek és elkötelezettebbek lesznek. Ezért rendkívül fontos számunkra, hogy új utakon járjunk, és azokon a piacokon, amelyeken jelen vagyunk, jelentős mértékben befektessünk olyan emberközpontú fejlesztési módszerekbe, mint a WELL épületminősítő rendszer*” – tette hozzá.

Az IWBI által regisztrált WELL egy teljesítményalapú rendszer. Méri, minősíti és figyeli az épített környezet azon jellemzőit, amelyek hatással vannak az emberi egészségre és jóllétre a következő tényezők tükrében: levegő, víz, táplálkozás, fény, erőnlét, komfort és tudat. A WELL olyan orvosi kutatásokon alapul, amelyek feltárják az összefüggéseket az épületek ‒ ahol időnk több mint 90%-át töltjük ‒ és a nekünk, az épületek használóinak egészségét és jóllétét befolyásoló hatások között.

Megépülésüket követően a három projekt az IWBI-től kaphatja meg a WELL minősítést, egy alapos vizsgálat és a végső értékelés alapján. Ezt a Green Business Certification Inc. (GBCI), a WELL külső minősítő testülete végzi, biztosítva, hogy valóban minden teljesítményre vonatkozó WELL-előírásnak megfelelnek. A HB Reavis jövőbeni varsói és budapesti irodafejlesztéseinél is tervezi a minősítés megszerzését, így a Váci úti irodafolyosón található Agora Budapest projekt esetében is.

**A HB Reavis Csoportról**

A HB Reavis ingatlanfejlesztéssel foglalkozó nemzetközi csoport, amelyet 1993-ban alapítottak Pozsonyban. Tevékenységi köre az Egyesült Királyságra, Lengyelországra, Csehországra, Szlovákiára, Magyarországra és Törökországra terjed ki. Jelenleg a harmadik legnagyobb irodafejlesztő a PropertyEU éves legjobb ingatlanfejlesztők listája alapján. Európában A vállalat által eddig felépített korszerű irodaépületek, bevásárló- és szórakoztatóközpontok, valamint logisztikai létesítmények összesített alapterülete mintegy 993 000 négyzetmétert tesz ki, emellett több mint 1 millió négyzetméternyi fejlesztés már a tervezési, engedélyezési vagy építési fázisban van. A HB Reavis teljes körűen integrált üzleti modell alapján végzi tevékenységét, amely a fejlesztést, az építést, az ingatlankezelést és a beruházáskezelést egyaránt magában foglalja. A csoport mérlegfőösszege 2,1 milliárd euró, eszközeinek nettó értéke pedig csaknem 1,2 milliárd euró. A több mint 500 szakemberrel rendelkező HB Reavis globális piacvezető a nemzetközi kereskedelmi ingatlanfejlesztési piacon.

A HB Reavis erős piaci pozícióját számos díj és elismerés támasztja alá, többek között a 33 Central projektért kiérdemelt „London legjobb irodaépülete 2015” díj, valamint a CEE Quality Award elismerése „Az év fejlesztője 2015-ben” kategóriában. Bővebb információért látogasson el a <https://hbreavis.com/hu/> weboldalra!

**Sajtókapcsolat:**

**Rácz Andrea Kiss Kata**

Marketing Manager Account director

HB REAVIS Hungary Kft. Person Communications

Email: Andrea.Racz@hbreavis.com Email: kiss.kata@person.hu

Mobil: +36 70 883 0031 Mobile: +36 20 613 3864